.td_uid_3_60a9501dc01c2_rand.td-a-rec-img{text-align:left}.td_uid_3_60a9501dc01c2_rand.td-a-rec-img img{margin:0 auto 0 0} Fl-inħawi tal-Grawnd Nazzjonali f'Ta' Qali tħawlu 150 siġra u arbuxell f'inizjattiva biex tkun miġġielda t-tibdil fil-klima. Din l-inizjattiva hija parti mill-kampanja #ClimateOn li għandha teduka dwar l-impatt tat-tibdil fil-klima u tinkoraġixxi soluzzjonijiet li jwasslu għal inqas tniġġis, inqas theddid għas-saħħa tal-bniedem, u inqas impatt negattiv fuq l-ambjent u l-biodiversità. Waqt it-tħawwil, li għalih kienu preżenti l-Ministru għall-Ambjent Aaron Farrugia u s-Segretarju Parlamentari għall-Isport Clifton Grima, intqal li t-tħawwil tas-siġar huwa marbut mat-tibdil fil-klima għax is-siġar jassorbu l-emissjonijiet tal-karbonju, jagħtu arja nadifa, inaqqsu t-temperatura, u jagħtu kenn u abitat lill-annimali. #td_uid_2_60a9501dbd479 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/05/22203826/pr210971a-80x60.jpg) 0 0 no-repeat}#td_uid_2_60a9501dbd479 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/05/22203835/pr210971c-80x60.jpg) 0 0 no-repeat}#td_uid_2_60a9501dbd479 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/05/22203847/pr210971b-80x60.jpg) 0 0 no-repeat} 1 minn 3 RItratt: DOI - Kevin Abela Din l-inizjattiva qed issir mill-Ministeru għall-Ambjent flimkien mal-Malta Football Association (MFA). Aktar dwar il-kampanja #ClimateOn Filmat: "In-nies jistgħu jgħinu billi jaqilbu għal karozza elettrika" – Il-Ministru Il-Ministru Farrugia sostna li kulħadd jista' jieħu azzjoni li biha jiġġieled it-tibdil fil-klima. Spjega li l-kampanja għandha l-għan li jitnaqqsu l-emissjonijiet u jiġi salvat l-ambjent. "Bl-istess mod, il-gvern irid ikun ta' eżempju f'din it-tranżizzjoni ekoloġika, u dan qed nagħmluh billi ninvestu fl-infrastruttura ħadra, diversi proġetti, u inizjattivi ta' tħawwil ta' siġar," qal Farrugia. Bi kliem ta' tifħir għall-inizjattiva, is-Segretarju Parlamentari Clifton Grima qal li l-isport qed jagħmel il-parti tiegħu biex jgħin lill-ambjent. "Illum rajna kif għandek numru ta' assoċjazzjonijiet sportivi li ngħaqdu flimkien sabiex iħawlu numru ta' siġar li jagħmlu differenza kemm fil-klima ta' Malta, kif ukoll jagħtu ambjent u futur aħjar għat-tfal tagħna," qal Grima. .td_uid_4_60a9501dc04cc_rand.td-a-rec-img{text-align:left}.td_uid_4_60a9501dc04cc_rand.td-a-rec-img img{margin:0 auto 0 0}